দক্ষিণ ২৪ পরগণার মহেশতলা বিধানসভা কেন্দ্রের উপনির্বাচনে নবম রাউন্ড গণনার শেষে তৃণমূল প্রার্থী দুলাল দাস ২৩ হাজার ৬৮৭ ভোটে ভোটে এগিয়ে রয়েছেন।
এখনও পর্যন্ত তৃণমূলের প্রাপ্ত ভোট সংখ্যা ৪৭,২৯৩, বিজেপি পেয়েছে ১৮,৯৪০টি ভোট, সিপিএম পেয়েছে ১৩,৯৬৪টি ভোট।
এই কেন্দ্রের বিধায়ক কস্তুরী দাসের মৃত্যুতে আসনটি খালি হয়। সেখানে প্রার্থী হন কস্তুরী দাসের স্বামী ও মহেশতলা পুরসভার চেয়ারম্যান দুলাল দাস, যিনি সম্পর্কে আবার মেয়র শোভন চট্টোপাধ্যায়ের শ্বশুর। 
২০১৬ সালের বিধানসভা নির্বাচনে তৃণমূল প্রার্থী ৯৩,৬৭৫টি ভোট পেয়ে জিতেছিলেন। সিপিএম ও কংগ্রেস আসন সমঝোতা করে পেয়েছিল ৮১,২২৩টি ভোট। বিজেপি পেয়েছিল ১৪,৯০৯টি ভোট। 

এই বিষয়ে অন্যান্য খবর

ঝামেলা হলে বিজেপি প্রার্থী কী করবেন, নির্দেশ দিয়ে দিলেন তৃণমূল প্রার্থী নিজেই


এবারেও, কংগ্রেস ও সিপিএম-এর মধ্যে অঘোষিত আসন সমঝোতা হলেও বিজেপি দ্রুত দ্বিতীয় স্থানে উঠে আসছে।
পঞ্চায়েত নির্বাচনে শাসক দলের বিরুদ্ধে হিংসার অভিযোগ উঠলেও মহেশতলায় সেরকম কোনও সন্ত্রাসের অভিযোগ অবশ্য ওঠেনি। তবে ইভিএম মেশিনের গন্ডগোলের খবর এসেছিল বিভিন্ন বুথ থেকে। 
নির্বাচনের ফলাফল আসতে শুরু করতেই, মহেশতলায় উল্লাস দেখাতে শুরু করে দেন তৃণমূল কর্মী সমর্থকেরা।